# Tico Medina

Escolástico Medina García (Píñar, Granada, 11 de setembre de 1934 - 5 de juliol de 2021) fou un periodista espanyol, considerat un dels mestres del periodisme a l'Estat en la dècada de 1950. Va ser fundador de l'Acadèmia de les Ciències i les Arts de Televisió d'Espanya.

## Biografia

Conegut familiarment com a Tico, va néixer en Píñar, petit poble de Los Montes de Granada. Es va especialitzar en entrevistes. La seva carrera va començar a Granada, a Radio Granada i a Diario Ideal.
El 1956 també escrivia al diari Informaciones i més endavant al diari Pueblo fins al 1968. En premsa escrita, va ser redactor en cap de la revista ¡Hola!, corresponsal de guerra i enviat especial en una bona part del món. El 1971 va entrar a treballar al diari ABC a cap de reporters i entre 1975 i 1977 va ser responsable de reportatges especials. Hi va tornar en una segona etapa del 1979 al 1984, i després el 1988.
Present en televisió des dels seus inicis a Espanya, en els anys 50, es va fer popular en posar-se al capdavant del primer programa d'entrevistes de Televisió Espanyola, anomenat Tele-Madrid (1957), al costat de Yale. En anys successius va mantenir una presència constant en la pantalla petita, que es va prolongar fins a la dècada de 2000. Va ser corresponsal a Mèxic entre 1977 i 1978. Fou col·laborador habitual en el programa de Juan y Medio a Canal Sur, i el 2015 va col·laborar en el programa Herrera en COPE. També col·laboraria amb Antena 3 i Telemadrid.
També fou puntualment guionista de cinema, destacant-ne les pel·lícules Aprendiendo a morir (1962) de Pedro Lazaga o La niña de luto (1964) de Manuel Summers. També va publicar més de vint llibres, alguns dels quals centrats en la vida de personatges com Cayetana Fitz-James Stuart, Julio Iglesias i Lola Flores.
Va entrevistar personatges com Salvador Dalí, Fidel Castro, Richard Nixon, Saddam Hussein, Che Guevara o Pablo Neruda. Entre els seus premis s'inclouen dos Premis Ondas i una Antena de Oro. Fou acadèmic honorari de la Academia de Buenas Letras de Granada.
Va morir el 5 de juliol de 2021 als 86 anys.

### Premis

* Premi Ondas. (1961)
* Medalla d'Andalusia. (2008)
* Medalla al Mèrit en el Treball. (2017)

## Trajectòria a televisió

* Tele-Madrid (1957)
* Plaza de España (1957)
* Sierra, mar o nada (1958)
* Cuarta dimensión (1960-1961)
* Tercer grado (1963)
* A toda plana (1965)
* Buenas tardes (1970-1971)
* España en directo (1971)
* 24 horas (1972-1973)
* Todo es posible en domingo (1974)
* Revistero (1975-1976)
* Hoy por hoy (1976)
* Gente del sábado (1977)
* Las buenas noticias 1978)
* 300 millones (1978-1983)
* A toda página (1995-1997)
* Extra Rosa (1997)
* Mayores sin reparos (1997)
* Las mañanas de Rosa (1999)
* Con T de tarde (2001-2003)

## Referències

* 1 2 3 4 «Mor el periodista Tico Medina als 86 anys». NacióDigital, 05-07-2021. [Consulta: 5 juliol 2021].
* ↑ Tico Medina, un campesino ilustrado, La Vanguardia, 19 d'octubre de 2014
* ↑ Tico Medina Arxivat 2013-02-12 a Wayback Machine. a Granadinos del Siglo XX
* 1 2 3 4 «El polifacètic Tico Medina mor als 86 anys». El Punt Avui. Girona, 06-07-2021, p. 34.
* 1 2 3 4 5 6 «Tico Medina, pioner de la televisió, mor als 86 anys». Ara, p. 36.
* ↑ «CEOE, María Teresa Campos, Pau Gasol y Teresa Perales, medallas de Oro al Mérito en el Trabajo». El Mundo, 09-06-2017.
* ↑ «Revistero, de lunes a viernes». Diari ABC, 03-10-1975.
* ↑ «Antena 3 tiñe de verano la sobremesa con "Extra Rosa"». Diario ABC, 05-07-1997.
* ↑ «Mayores sin reparos». Diario ABC, 01-12-1997.

## Enllaços externs

* Notícies sobre Tico Medina a El País
* El Bloc de tico Medina Arxivat 2019-03-30 a Wayback Machine. a la revista Hola.